CELEX: 62012CN0143
Language: et
Date: 2012-03-23 00:00:00
Title: Kohtuasi C-143/12: 23. märtsil 2012 esitatud hagi — Euroopa Komisjon versus Prantsuse Vabariik

9.6.2012   
            
            
               ET
            
            
               Euroopa Liidu Teataja
            
            
               C 165/12
            
         23. märtsil 2012 esitatud hagi — Euroopa Komisjon versus Prantsuse Vabariik
   (Kohtuasi C-143/12)
   2012/C 165/20
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindajad: G. Wilms ja S. Petrova)
   
      Kostja: Prantsuse Vabariik
   
      Hageja nõuded
   
   
               —
            
            
               tuvastada, et kuna Prantsuse Vabariik jättis vastavalt IPPC direktiivi artiklitele 6 ja 8 väljastamata load ning olemasolevad load läbi vaatamata ja vajaduse korral need ajakohastamata ning tagamata, et kõik olemasolevad käitised tegutsevad vastavuses artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega, siis on Prantsuse Vabariik rikkunud Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta (IPPC direktiiv) (1) artikli 5 lõikest 1 tulenevaid kohustusi;
            
         
               —
            
            
               mõista kohtukulud välja Prantsuse Vabariigilt.
            
         
      Väited ja peamised argumendid
   
   Vastavalt IPPC direktiivi artikli 5 lõikele 1 võtavad liikmesriigid vajalikud meetmed tagamaks, et pädevad asutused hoolitsevad artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad käitised tegutsevad vastavuses artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega hiljemalt 30. oktoobril 2007.
   Komisjon saatis 3. novembril 2009 märgukirja, kuna kostja lubas tegutseda olulisel arvul olemasolevatel käitistel (1 647 käitist), kellel ei olnud IPPC direktiivi artikli 5 lõikele 1 vastavat luba. Põhjendatud arvamuse saatmise hetkel ei olnud 784 olemasoleval käitisel ikka veel direktiivi artikli 5 lõikele 1 vastavat luba.
   Vaatamata sellele, et olukord muutus hiljem paremaks, käitati Prantsuse Vabariigis käesoleva hagiavalduse esitamise hetkel nelja olemasolevat käitist jätkuvalt ilma direktiiviga kooskõlas oleva loata.
   Seetõttu leiab komisjon, et Prantsuse Vabariik ei ole IPPC artikli 5 lõike 1 rikkumist veel lõpetanud.
   
      (1)  ELT L 24, lk 8.